മുത്തോലപുരം

കേരളത്തിലെ എറണാകുളം ജില്ലയിലെ മൂവാറ്റുപുഴ താലൂക്കിൽ, ഇലഞ്ഞി ഗ്രാമപഞ്ചായത്ത് പരിധിയിലുള്ള ഒരു ഗ്രാമമാണ് മുത്തോലപുരം. മൂവാറ്റുപുഴ താലൂക്കിലെ ഒരു ചെറിയ ഗ്രാമമാണിത്. ഇത് മധ്യ കേരള ഡിവിഷന്റെ ഭാഗമാണ്. ജില്ലാ ആസ്ഥാനമായ കാക്കനാട്ട് നിന്ന് ഏകദേശം 42 കിലോമീറ്റർ കിഴക്ക് ഭാഗത്തായാണ് ഇത് സ്ഥിതി ചെയ്യുന്നത്. ഇവിടെനിന്ന് പാമ്പക്കുടയ്ക്ക് 8 കിലോമീറ്റർ ദൂരമുണ്ട്. സംസ്ഥാന തലസ്ഥാനമായ തിരുവനന്തപുരത്ത് നിന്ന് 182 കിലോമീറ്റർ അകലെയാണ് ഈ ഗ്രാമം.

മുത്തോലപുരം ഗ്രാമത്തിന്റെ പിൻ കോഡ് 686665 ഉം, തപാൽ ഹെഡ് ഓഫീസ് ഇലഞ്ഞിയിലുമാണ്.

മുത്തോലപുരത്തിന് സമീപമുള്ള ഗ്രാമങ്ങളാണ് തിരുമാരാടി (6 കിലോമീറ്റർ) പാലക്കുഴ (7 കിലോമീറ്റർ) പിറവം (10 കിലോമീറ്റർ) ആരക്കുഴ (12 കിലോമീറ്റർ) പാമ്പക്കുട (12 കിലോമീറ്റർ). തെക്ക് ഭാഗത്ത് ഉഴവൂർ താലൂക്കും പടിഞ്ഞാറ് ഭാഗത്ത് കടുത്തുരുത്തി താലൂക്കും വടക്ക് ഭാഗത്ത് മൂവാറ്റുപുഴ താലൂക്കും കിഴക്ക് ഭാഗത്ത് ളാലം താലൂക്കും മുത്തോലപുരം ഗ്രാമത്തെ വലയം ചെയ്യുന്നു.     

പിറവം, കൂത്താട്ടുകുളം, മൂവാറ്റുപുഴ, തൊടുപുഴ, പാലാ, വൈക്കം എന്നിവയാണ് മുത്തലാപുരത്തിന് അടുത്തുള്ള പട്ടണങ്ങൾ. 	

എറണാകുളം ജില്ലയുടെയും കോട്ടയം ജില്ലയുടെയും അതിർത്തി പ്രദേശമാണിത്. കോട്ടയം ജില്ലയിലെ മോനിപ്പള്ളി ഈ സ്ഥലത്തേക്ക് തെക്ക് ഭാഗത്താണ്. 

കേരളത്തിലെ ഏറ്റവും പുരാതനവും പ്രധാനപ്പെട്ടതുമായ ത്രിമൂർത്തി ക്ഷേത്രങ്ങളിലൊന്നായ ശ്രീ മുത്തലാപുരം മുദ്ദേവർ ക്ഷേത്രം സ്ഥിതിചെയ്യുന്നത് ഇവിടെയാണ്. അതുകൊണ്ടാണ് മുത്തോലപുരം മുമ്പ് മുദേവർപുരം എന്നറിയപ്പെട്ടിരുന്നത്.

2011ൽ സ്ഥാപിതമായ എഞ്ചിനീയറിംഗ് കോളേജായ വിജ്ഞാൻ ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജി (വിസാറ്റ്) ഈ ഗ്രാമത്തിൽ നിന്ന് 2 കിലോമീറ്റർ അകലെയാണ്. AICTE യുടെ അംഗീകാരമുള്ളതും മഹാത്മാഗാന്ധി സർവകലാശാലയുമായി അഫിലിയേറ്റ് ചെയ്തതുമായ എഞ്ചിനീയറിംഗ് കോളേജാണിത്. ഇത് വിജ്ഞാൻ ചാരിറ്റബിൾ ട്രസ്റ്റിന്റെ കീഴിലുള്ള കോളേജ് ആണ്.

സെന്റ് പോൾ ഹൈസ്കൂളുംഇവിടെയാണ് സ്ഥിതിചെയ്യുന്നത്. തെക്കേമഠം ശ്രീ ഭദ്രകാളി ക്ഷേത്രവും ഗ്രാമത്തിൽ സ്ഥിതി ചെയ്യുന്നു.

 സ്ഥാപനങ്ങൾ 

 മുദ്ദേവർ ക്ഷേത്രം
 ആയുർവേദ ആശുപത്രി
 തെക്കേമഠം ശ്രീ ഭദ്രകാളി ക്ഷേത്രം
 വിജ്ഞാൻ ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജി (വിസാറ്റ്) 
 പോസ്റ്റ് ഓഫീസ്
 സർവ്വീസ് സഹകരണ ബാങ്ക്
 വെറ്ററിനറി ആശുപത്രി
 സെന്റ് സെബാസ്റ്റ്യൻ പള്ളി 
 സെന്റ് സെന്റ് പോൾസ് ഹൈസ്കൂൾ

 ശ്രദ്ധേയ വ്യക്തികൾ 

 ജീത്തു ജോസഫ്, ചലച്ചിത്ര സംവിധായകൻ

 അവലംബം 
https://lsgkerala.gov.in/en/lbelection/electdmemberdet/2015/691 
വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata